2 – 3 roky
Začína sa obdobie, ktoré rodičia nemajú práve v láske – obdobie vzdoru . Dieťa, ktoré doteraz poslúchalo, si zrazu robí, čo chce. Určite hranice, inak bude dieťa ustavične skúšať vašu toleranciu a prerastie vám cez hlavu .
Verbálne a motorické schopnosti sa zlepšujú , dieťa chodí po schodoch a strieda nohy, behá, lezie po stoličkách, vie odomknúť a zamknúť, vie povedať 300 – 500 slov, používa vety, začína recitovať, spieva jednoduché detské pesničky.
Tip
Ak chcete stimulovať rozvoj, je lepšie častejšie opakovanie ako zahltenie dieťaťa veľkým množstvom nových informácií, takže opakujte jednoduché rozprávky, riekanky, čítajte tú istú knihu viac dní po sebe a pod.
Na konci 3 roka
Dieťa sa zapája do kolektívu a začína sa objavovať spoločná hra.
Výrazne sa zlepšuje predstavivosť. Vie povedať 400 – 600 slov a postupne prestáva používať detský žargón. O sebe hovorí v 1. osobe, ustavične kladie otázky a dožaduje sa odpovedí. Musíte sa obrniť trpezlivosťou a stále dokola vysvetľovať a odpovedať.
Batoliace obdobie je krásna kapitola vo vývoji dieťaťa. Každý deň môžete vidieť nejaký pokrok, novú schopnosť. Dieťa vás bude ustavične prekvapovať, ale aj zamestnávať.
Čo všetko už dieťa v tomto veku vie?
-
Pri behu je istejšie a menej často padá.
-
Pri hre vydrží aj dlho čupieť a bez pomoci chodí hore schodmi.
-
Väčšina detí sa naučí rozopínať veľké gombíky a zipsy, držať hrnček alebo pohár v jednej ruke.
-
Vie vyliezť na stoličku, otočiť sa a sadnúť si.
-
Začína používať rôzne predmety na iné účely než na aké sú určené, dlhší čas vydrí sedieť pri činnosti, ktorú si samo vybralo.
-
Opakovane sa pýta: "Čo je to?"
-
V troch rokoch sa samo nakŕmi, s chuťou napríklad vypije mliečko určené priamo preň, skáče na mieste a lepšie narába s ceruzkou, pastelkami a fixkami. Rado stavia veže z kociek, vie po jednej obracať stránky v knihe a vie si umyť a utrieť ruky.
Tipy pre rodičov
Dovoľte svojim dvojročným a trojročným deťom, asi sa hrali s rôznymi predmetmi v domácnosti, dávajte im na hranie rôzne materiály (kolíky, odrezky a pod.), každý deň deťom čítajte najrozmanitejšie detské knižky. Kúpte im tiež trojkolku alebo autíčko a chodievajte s nimi často na prechádzky, aby sa naučili objavovať.